અગાઉ જણાવ્યું તેમ વૃંદાવનભાઈની સાથે ‘નાવી’ની સહેલગાહે જ નીકળ્યો હતો. વસ્ત્રાપુરના આઇ.આઇ.એમ ક્રોસ રોડના રેડ સિગ્નલ પર ગ્રીન લાઇટ થવાની રાહ જોતા ઊભા હતા. ત્યારે બાજુમાં આવીને ઊભી રહેલી બીએમડબલ્યૂ કારનો પાછળનો કાચ નીચે ઉતર્યો. એ જ સવાલ જે ગાંધી બ્રીજ પરનો સુપર બાઇકર કરતો હતો તે એમણે પણ કર્યો – આની કિંમત કેટલી? અને એવરેજ કેટલી મળે? મેં પહેલા પ્રશ્નનો જવાબ આપ્યો...ઓન રોડ પ્રાઇઝ આશરે રૂપિયા 46,000/-. બીજા પ્રશ્નનો જવાબ વડીલને મેં જરા મસ્તીપૂર્વક અને સામો પ્રશ્ન કરીને જ આપ્યો...‘સાચું કહેજો અંકલ, તમે આ BMW ખરીદવા ગયા ત્યારે ડિલરને એવરેજ / માઇલેજની પૂછપરછ કરી હતી ખરી?’ જવાબ આપવાને બદલે તેઓ મને જોઈ રહ્યા...હસી પડ્યા. એવું જ જેમ ‘નાવી’ ચલાવતા જોઈ લોકો મારી – મિત્રો સામું જોઇને હસતા હતા.